M คาดกำไรไตรมาส 4/61 ทำจุดสูงสุดใหม่ตามไฮซีซั่นแนะถือเป้า 79 บาท
M คาดกำไรไตรมาส 4/61 ทำจุดสูงสุดใหม่ตามไฮซีซั่นแนะถือเป้า 79 บาท
24 ม.ค. 2562

บล.ฟินันเซีย ไซรัส ระบุในบทวิเคราะห์วันนี้(24ม.ค.) ว่า  บริษัท เอ็มเค เรสโตรองต์ กรุ๊ป จำกัด (มหาชน) หรือ M คาดกำไร ไตรมาส 4/61 +4% เทียบไตรมาสก่อนหน้า และ +28.8% เทียบช่วงเดียวกันของปีก่อนทำจุดสูงสุดใหม่ที่ 703 ลบ. เพราะเป็น High Season และคาดไม่มีค่าใช้จ่ายโบนัสพิเศษเหมือนในปีก่อน จึงคาดกำไรสุทธิปี 2018 จะเติบโตได้ราว 10.1% เทียบช่วงเดียวกันของปีก่อน
ระยะสั้นในช่วงไตรมาส1/62 คาดมีการตั้งสำรองผลประโยชน์พนักงานเพิ่มขึ้นตามกฏหมายแรงงาน แต่เป็นค่าใช้จ่ายที่เป็น One-time และ Non-cash ส่วนปัจจัยหนุนการเติบโตในปีนี้จะมาจากทั้ง SSSG ที่คาดกลับมาฟื้นตัวได้มากขึ้นและการเปิดสาขาใหม่ต่อเนื่อง ถึงแม้แนวโน้มต้นทุนวัตถุดิบอาหารจะปรับตัวสูงขึ้นทั้งเป็ดและหมู แต่บริษัทได้มีการปรับขึ้นราคาอาหารเพื่อรองรับต้นทุนดังกล่าวไปแล้ว จึงกระทบอัตรากำไรขั้นต้นจำกัด ยังคาดกำไรสุทธิปี 2019 ไว้ที่ 2.9 พันลบ. โต 8.6% เทียบช่วงเดียวกันของปีก่อนและคงราคาเป้าหมายที่ 79 บาท คงคำแนะนำ ถือ
 